**Myyrmäen monttu** on kesällä 2015 avattu väliaikainen tapahtumapuisto Vantaan Myyrmäessä. Montulla voi järjestää erilaisia pääsymaksuttomia, voittoa tavoittelemattomia, ikärajattomia ja kaikille avoimia tapahtumia. Toimintaa montulla hallinnoi Myyrmäki-liike, jolle Vantaan kaupunki on myöntänyt alueen käyttöoikeuden. Myyrmäen monttu on esimerkki sellaisesta väliaikaiskäytöstä, jossa kaupunki on luovuttanut rakentamista odottavan tontin asukkaiden käyttöön.

Alueen synty
------------

Montun paikalta purettiin kesällä 2013 Myyrmäen vanha terveysasema. Tontille piti nousta Prisma-tavaratalo sekä kauppakeskus Myyrmannin laajennusosa. HOK-Elannon ilmoitettua ettei se avaa Prismaa Myyrmäkeen kauppakeskuksen omistaja Citycon perui koko laajennushankkeen. Kuoppaa ympäröivällä työmaa-aidalla avattiin jo syksyllä 2013 Helsingin seudun toiseksi pisin 120 metriä pitkä avoin graffitiseinä. Loppuvuodesta 2014 Myyrmäki-liike teki kaupungille ehdotuksen, että montulle kunnoistetaan Kalasataman konttiaukion kaltainen avoin tapahtumapaikka. Kaupunki otti hankkeeseen nopeasti myönteisen kannan. Myyrmäen monttu avattiin tapahtumille elokuun alussa 2015.

Varustelu
---------

Alueelta löytyy kesäkaudella touko–syyskuussa kolme konttia, jotka toimivat esiintymislavana, pop up -kahvilana sekä varastona. Lumen ja pakkasen myötä käynnistyvällä talvikaudella on käytössä pop up -kahvila ja pukusuojakontti. Muuhun varustukseen kuuluu äänentoistolaitteet, ulkoilmaelokuvakangas, festaripöytiä ja penkkejä sekä isot jäteastiat.

Tapahtumat
----------

Montun ensimmäinen toimintakausi jäi elo-syyskuun mittaiseksi, joiden aikana montulla järjestettiin toistakymmentä tapahtumaa muun muassa maailmanmusiikkitapahtuma Myyrmäki Music Fest, useita muita konsertteja, koululais- ja lastentapahtumia sekä puistoliikuntaa. Mikäli säätila sallii montulle on tarkoitus jäädyttää talvella yleisöluistelurata.

Sijainti
--------

Myyrmäen monttu sijaitsee puretun terveysaseman tontilla kauppakeskus Myyrmannin naapurissa Iskostiellä. Kävelymatkaa Myyrmäen rautatieasemalta kertyy noin 200 metriä.

Galleria
--------

* Myyrmäkeläinen rockyhtye Carolinen Myyrmäen montulla elokuussa 2015Myyrmäkeläinen rockyhtye Carolinen Myyrmäen montulla elokuussa 2015
* Helsingin kulttuurijohtaja Stuba Nikula hakemassa virikkeitä lähiöiden kulttuuritoimintaan.Helsingin kulttuurijohtaja Stuba Nikula hakemassa virikkeitä lähiöiden kulttuuritoimintaan.
* Yleisöä Myyrmäen montulla kesällä 2015.Yleisöä Myyrmäen montulla kesällä 2015.
* Tapahtuma montulla kesällä 2015.Tapahtuma montulla kesällä 2015.
* Myyrmäki Music Fest -maailmanmusiikkitapahtuma Myyrmäen montulla kesällä 2015.Myyrmäki Music Fest -maailmanmusiikkitapahtuma Myyrmäen montulla kesällä 2015.
* Myyrmäki Music Fest -maailmanmusiikkitapahtumaa kesällä 2015.Myyrmäki Music Fest -maailmanmusiikkitapahtumaa kesällä 2015.
* "Teräsmies" Omar Marcus montulla 2015."Teräsmies" Omar Marcus montulla 2015.
* Vialliset Myyrmäen montulla syyskuussa 2015.Vialliset Myyrmäen montulla syyskuussa 2015.

Lähteet
-------

1. ↑  Marja Salomaa: Kaupunkilaiset kaappasivat Prisman hylätyn rakennus­työmaan – Myyrmäen monttuun syntyi tapahtumakeidas *Helsingin Sanomat, HS.fi*.  31.7.2015. Viitattu 27.12.2015.
2. ↑  Risto Hietanen: Laajennus kuopattiin lopullisesti: Myyrmanniin ei tulekaan Prismaa *Vantaan Sanomat*.  10.03.2014.  Arkistoitu 1.8.2015. Viitattu 27.12.2015.
3. ↑  Armi Suojanen: Myyrmäen monttu saanee nurmikon kesäksi *Vantaan Sanomat*.  25.4.2015.  Arkistoitu 5.1.2016. Viitattu 27.12.2015.
4. 1 2  Vesa Marttinen: Myyrmäkeen aukeaa tilapäinen, kaikille avoin kaupunkitila – "Konttiaukion ja Kaivopuiston välimuoto" *Yle Uutiset*.  14.7.2015. yle.fi. Viitattu 27.12.2015.
5. ↑  Tiia Rantanen: Myyrmäen montusta tulee kaikille avoin kaupunkitila *City*.  15.7.2015. Viitattu 27.12.2015.
6. ↑  Sami Iivonen: Vantaalainen Masta Lion on reggaen suurlähettiläs – "Suomalaisille parasta mahdollista" *Vantaan Sanomat*.  9.9.2015.  Arkistoitu 5.1.2016. Viitattu 27.12.2015.
7. ↑  12.9 MM-FEST (FREE/ILMAINEN) @ MYYRMÄEN MONTTU, VANTAA | Basso - Foorumi *www.basso.fi*.  Arkistoitu 5.1.2016. Viitattu 27.12.2015.
8. ↑  Armi Suojanen: Myyrmäen montulla voi tapahtua talvellakin *Vantaan Sanomat*.  5.11.2015.  Arkistoitu 5.1.2016. Viitattu 27.12.2015.
9. ↑  Varattavat tilat - Myyrmäki-liike *www.myrtsi.fi*.  Arkistoitu 5.1.2016. Viitattu 27.12.2015.

Aiheesta muualla
----------------

* Montun esittely, ohjeet sekä varauskalenteri löytyy tilaa hallinnoivan Myyrmäki-liikkeen sivuilta. (Arkistoitu – Internet Archive)
* Montun talkoot 2016